 Marxuun Axmed Xasan Cawke aaskiisa waxaa si weyn looga tegay magaalooyinka Somaliland iyadoo ilaa saaka jidka Wajaale ay qulqulayeen boqolaal gaadiid ah, waxaanay magaalada Wajaale la ciirtay dadka faraha badan ee u tegay aaska, halka dhinaca kale ee magaalo-madaxda dawlad-deegaanka Soomaalida Itoobiya ay ka yimaadeen dad aad u farabadan iyo wefti uu hoggaaminayo Madaxweynaha dawlad-deegaanka Soomaalida Itoobiya oo la socday meydka marxuumka. 